Na temelju Zakona o turističkoj pristojbi (Narodne novine broj 52/19, 32/20 i 42/20) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst), Općinsko vijeće Općine Konavle, na            sjednici održanoj dana            2025. godine prihvatilo je

IZVJEŠTAJ O IZVRŠENJU PROGRAMA
utroška turističke pristojbe u 2024. godinu

Članak 1.

Programom utroška turističke pristojbe u 2024. godini (Službeni glasnik Općine Konavle broj 8/23) sredstva turističke pristojbe planirana su u posebnom dijelu Proračuna prema Programu 2091 - Održavanje komunalne infrastrukture,  Programu 2092 - Građenje komunalne infrastrukture; Program 2093 – Izgradnja objekata i uređaja, te nabava opreme za prijevoz putnika, održavanje čistoće, odlaganje komunalnog otpada i tržnice, te Programu 2104 - Izgradnja i uređenje objekata javne namjene – iz područja kultura, turizam. Osim kroz navedene programe, dio sredstava je utrošen putem programa 2062 – Poticanje razvoja poljoprivrede i ruralnog razvoja.

PLANIRANI PRIHODI	250.000 €	OSTVAREN PRIHODI	218.493,86	

U 2024. ostvareni su prihodi od turističke pristojbe u iznosu 218.493,86 € što je za 24.507,41 € ili 12,6% više nego prethodne 2023. godine.

U tekućoj 2024. godini ostvareno je 178.998 dolazaka turista što je 2,3% više u odnosu na 2019. godinu kada je bilo 174.925 dolazaka. Ukupan broj turističkih noćenja u 2023. godini iznosi 837.226 što je 1,5% više u odnosu na broj noćenja iz 2019. godine kada je bilo 824.542 noćenja. 

U Cavtatu je ostvareno 85,7% svih noćenja, u Moluntu 4,3%, dok je u ostalim mjestima Općine ostvareno ostalih 10% svih noćenja. U hotelskom smještaju je ostvareno 57,3% svih noćenja, u privatnom smještaju 40,1%, dok je u ostalom nekomercijalnom smještaju ostvareno 2,6% svih noćenja.

Sredstva turističke pristojbe su utrošena kako slijedi:

Redni broj	Aktivnost	Plan - program
(€)	Plan - Izmjena proračuna (€)	Ostvarenje (€)	
1.	Održavanje čistoće javnih zelenih površina (A209101):	33.000	33.000	33.370,65	
2.	Održavanje javnih zelenih površina (A209102 i A209103)
navodnjavanje, saniranje hortikulturnog uređenja, nabava i sadnja zelenila, zaštita palmi od zaraznih bolesti	0	0	15.832,21	
3.	Održavanje nerazvrstanih cesta u turističkim naseljima (A209106)	8.000	8.000	30.000,00	
4.	Održavanje građevina, uređaja i predmeta javne namjene (A209123)
-	turistička signalizacija, zamjena oštećene komunalne opreme, održavanje autobusnih čekaonica, održavanje oko kuće Bukovac i oko ljetnog kina, uređenje spomen obilježja, čišćenje i košenje raslinja oko javnih objekata i slično	10.000	10.000	23.533,13	
5.	Održavanje javnih površina na kojima nije dopušten promet motornim vozilima (A209124)
-	bojanje i održavanje klupa za odmor, arli i koševa u Cavtatu i Moluntu, kao i drugim mjestima 
-	popravak zaštitnih ograda – šetnica Rat, Tiha	17.300	77.260	17.416,99	
6.	Javne prometne površine na kojima nije dopušten promet motornim vozilima – šetnice, plaže, trgovi (T209201)
-	izrada projekta za uređenje pretovarne stanice u Cavtatu (autobusni kolodvor)
-	izrada projekta za uređenje šetnice Molunat
-	izrada projekata uređenja obalne šetnice u naselju Molunat
-	druga projektna dokumentacija trgova (Stravča, šetnica Rat, gradska plaža Cavtat)	0	85.740	15.800,00	
7.	Javne prometne površine na kojima nije dopušten promet motornim vozilima  - ulice, stube (T209224) (izrada idejnih i glavnih projekata)
-	izrada projekata za uređenje gradske plaže u Cavtatu
-	izrada projekata za uređenje šetnice Rat – Cavtat
-	izrada projekata uređenja obalne šetnice u naselju Molunat	110.700	0	0,00	
8.	Izgradnja nogostupa Poluganje (T209211) 	30.000	0	0,00	
9.	Građevine i uređaji javne namjene, opremanje komunalnom infrastrukturom javnih površina (A209212)
-	- nabava klupa, tuševa i slično	5.000	0	5.465,50	
10.	Uređenje šetnice i parka okoliša Mauzoleja Račić
-	uređenje parka oko Mauzoleja (T209222)	10.000	10.000	3.812,50	
11.	Nabava opreme za održavanje čistoće i odlaganje komunalnog otpada (A209305)	16.000	16.000	37.260,00	
12.	Ulaganja u objekte javne namjene – kultura, turizam (T210405)
Ljetno kino, Cavtat (stolice i drugo)	10.000	10.000	3.300,00	
13.	Pilot projekti u ruralnom području – dodatne pogodnosti postojećih prostora (A206203)
-	projekt „Zajedno za zeleni razvoj“ – Eko park u Pridvorju	0	0	32.702,88	
	Ukupno	250.000 	250.000	218.493,86	

Sredstva su utrošena sukladno zaključenim godišnjim ugovorima za čišćenje javnih površina, održavanje zelenih površina i sakupljanje i odvoz komunalnog otpada, održavanje cesta i drugih površina na kojima nije dopušten promet motornim vozilima, te za revitalizaciju objekta ljetnog kina u Cavtatu namijenjenog obogaćivanju turističke ponude, održavanje besplatnog wi-fi sustava na javnim površinama, nabavu komunalne opreme za javne površine, a sve je u neposrednoj funkciji poboljšanja uvjeta boravka turista na području Općine. Dio aktivnosti je prvotno planiran iz sredstava turističke pristojbe, a rashodi nisu izvršeni iz navedenih sredstava jer su za iste rashode osigurane namjenske donacije ili drugi prihodi (npr. donacija turističke zajednice za uređenje parka Mauzoleja Račić, pomoć Ministarstva kulture za nabavu stolica u ljetnom kinu).

Članak 2.

Ovaj Izvještaj će se objaviti u "Službenom glasniku Općine Konavle".

Predsjednik Općinskog vijeća
Ivo Simović 
KLASA: 
UR.BROJ: 
Cavtat,         svibnja 2025.g.